**PRIVAATSUSTEADE (TÖÖTAJATELE)[[1]](#footnote-1)**

[ettevõtte nimi] (edaspidi ka „meie“) hindab kõrgelt oma töötajate (sh tööle kandideerijate) (edaspidi „teie“) privaatsust. [ettevõtte nimi] privaatsuspoliitika kirjeldab, kuidas me erinevate füüsiliste isikute, sh teie, isikuandmeid töötleme. Privaatsuspoliitikas on muuhulgas kirjas meie põhimõtted nii teie kui ka teiste füüsiliste isikuandmete kogumise, kasutamise, edastamise, avaldamise ja muu töötlemise aga ka kohaldatavate turvameetmete osas.

Palun viige end kurssi meie privaatsuspoliitika tingimustega, mille leiate siseveebist: [lisage viide, link] [selle koopia on teile edastatud].

**Mis tüüpi isikuandmeid me töötleme?**

Isikuandmed, mida teie kohta töötleme, hõlmavad teie isiklikke andmeid nagu nt nimi, isikukood; kontaktandmeid nagu telefoninumber aga ka muid vajalikke isikuandmeid, kui: a) kui see on vajalik seoses teie töösuhtega; b) kui kohalduvad seadused seda meile lubavad või nõuavad või c) see on meie äritegevuse jaoks vajalik.

**Miks me teie isikuandmeid töötleme?**

Nagu privaatsuspoliitika ette näeb, kasutame teie isikuandmeid mitmesugustel põhjustel, muu hulgas:

* seadusest tulenevate nõuete täitmiseks, nagu näiteks dokumentide säilitamine ja aruandlus, lepinguliste kohustuste ja/või tervishoiukohustuste täitmine;
* üldisteks ärilisteks eesmärkideks, näiteks palgaarvestusega seotud toimingud, töölähetuste korraldamine ja/või toodete ning teenuste täiustamine;
* selleks, et hõlbustada teie ja teie nimetatud kontaktisikutega suhtlemist hädaolukorras ning töötajate ja muude isikute tervise ja ohutuse kaitsmiseks.

**Millisel õiguslikul alusel me teie andmeid töötleme?**

Töösuhetes tugineme isikuandmete töötlemisel eelkõige järgmistele õiguslikele alustele:

* vajadus luua teiega lepinguline suhe või täita teiega sõlmitud lepingut
* vajadus täita meile seadusega pandud kohustusi (nt töölepingu sõlmimine ja säilitamine 10 aasta jooksul)
* vajadus teostada meie õigustatud huvisid, sh ettevõtte juhtimine ja üldise äritegevuse elluviimine, seaduserikkumiste ja pettuste avastamine
* muul seadusega lubatud alusel.

Töösuhetes me reeglina isikuandmete töötlemisel töötaja nõusolekule ei tugine. Kui selleks peaks siiski vajadus tekkima, *siis teadke, et teil on õigus igal ajal oma nõusolek tagasi võtta.*

Teatud erandlikel juhtudel võib isikuandmete töötlemise õiguslikuks aluseks olla vajadus kaitsta teie või mistahes teise inimese elulisi huvisid (nt avaldades teie andmed õnnetusjuhtumi korral kiirabitöötajale).

**Teie isikuandmete turvalisus**

Niivõrd kui see on mõistlikult võimalik, on meil kehtestatud sobivad juriidilised, organisatsioonilised, füüsilised ja tehnilised meetmed isikuandmete kaitsmiseks. Lisaks, kui kasutame ettevõtte väliseid teenusepakkujaid, sõlmime sellise teenuse osutajaga andmetöötluslepingu, milles kohustame teenus osutajat: a) võtma tarvitusele sobivaid meetmeid isikuandmete konfidentsiaalsuse ja turvalisuse kaitsmiseks ja ii) töötlema isikuandmeid vastavate seaduse nõuetele.

**Isikuandmete avaldamine ja edastamine**

Ettevõtte töötajatel on juurdepääs teie tööalastele kontaktandmetele, nt nimi, ametikoht, telefoninumber ja meiliaadress. Lisaks nendele tööalastele kontaktandmetele on juurdepääs muudele isikuandmetele ning nende töötlemine on üldjuhul lubatud ainult neile inimestele, kellel on neid andmeid vaja tööülesannete täitmiseks (nn *need-to-know basis*). Selliste inimeste hulka võivad kuuluda teie otsene ülemus ja teised tema poolt määratud inimesed ning [personali-, IT-,raamatupidamis-, finants- ning siseauditite] osakonna töötajad.

Aeg-ajalt võime teha isikuandmeid kättesaadavaks teistele meie kontserni üksustele ja muudele osapooltele, nt õiguskaitse- ja reguleerivatele asutustele, välistele professionaalsetele nõustajatele (nt advokaadid, audiitorid, jne) ja teenusepakkujatele (nt palgaarvestuse, kindlustuse, personaliteenuste, IT-süsteemide ja -toe pakkujatele ning muudele osapooltele, kes meid äritegevuses aitavad).

Aeg-ajalt võime jagada teie andmeid kolmandate isikutega korporatiivse tehingu, näiteks meie ettevõtte või selle osa müügi raames teisele ettevõttele. Samuti meie ettevõtte ümberkorraldamise, ühisettevõtte loomise, ühinemise või muul viisil ettevõtte vara või aktsiate ümberpaigutamise raames.

Juhul kui jagame teie andmeid ülaltoodud isikutega, siis tagame teie andmete kaitse meie ja sellise isiku vahel sõlmitavas andmetöötluslepingus.

[Me ei säilita ega saada teie isikuandmeid väljaspoole Euroopa majanduspiirkonda ega riikidesse, mille kohta ei ole direktiivi 95/46/EÜ artikli 25 lõike 6 või selle järglasdokumendiks oleva määruse (EL) 2016/679 artikli 45 lõike 1 alusel kaitse piisavuse otsust tehtud.]

**Teie õigused**

Teil on meie juures oma isikuandmete töötlemisega seoses teatud õigused, muu hulgas õigus:

*Õigus andmetega tutvuda* – teil on õigus teada, milliseid andmeid teie kohta säilitatakse ja kuidas neid töödeldakse.

*Õigus andmete parandamisele* – teil on õigus nõuda oma isikuandmete parandamist, juhul kui need on ebaõiged.

*Õigus andmete kustutamisele* – teil on teatud juhtudel õigus nõuda, et me teie isikuandmed kustutaksime (nt kui meil ei ole neid enam vaja, te võtate tagasi meile andmete töötlemiseks antud nõusoleku)

*Õigus töötlemise piiramisele* – teil on teatud juhtudel õigus keelata või piirata oma isikuandmete töötlemist teatud ajaks (nt kui olete esitanud vastuväite andmetöötluse osas).

*Õigus esitada vastuväiteid* – konkreetsest olukorrast lähtuvalt on teil õigus esitada oma isikuandmete töötlemise osas vastuväiteid kui teie andmete töötlemine toimub meie õigustatud huvist lähtudes või avalikust huvist lähtudes.

*Automaatse otsuste tegemine (sh profiilianalüüs)* – juhul, kui oleme teid teavitanud, et teostame automatiseeritud töötlusel põhinevat otsustamist (sh profiiilianalüüsi), mis toob kaasa teid puudutavaid õiguslikke tagajärgi või avaldab teile märkimisväärset mõju, siis võite nõuda, et otsust ei tehtaks üksnes automatiseeritud töötluse alusel.

Palun pange tähele, et tulenevalt töösuhte spetsiifikast ning kohalduvatest seadustest ei pruugi need õigused teatud isikuandmete või isikuandmete teatud töötlusviiside puhul kehtida.

Kui soovite mõnda eespool nimetatud õigust kasutada, palun pöörduge meie personaliosakonna poole, kes teid selles protsessis juhendab.

**Teie kohustused**

Teie ülesanne on hoida oma isikuandmeid ajakohasena, teavitades meid olulistest muudatustest oma isikuandmetes.

Samuti on teie kui töötaja kohus teiste inimeste isikuandmete kaitseks järgida kõiki kohaldatavaid seadusi ja/või ettevõttesiseseid poliitikaid, norme ja protseduure, arvestades neis aeg-ajalt tehtavaid muudatusi. Täpsemalt tohite isikuandmetele juurde pääseda ja kasutada neid ainult seoses oma tööülesannetega, ja ainult vajalikul määral.

Teie kohustus hoida teiste inimeste isikuandmeid konfidentsiaalsena on jõus ka pärast meiega töösuhte lõpetamist.

**Teatis**

Palume teil allkirjastada ja tagastada **lisas** olev teatis, mis kinnitab, et olete lugenud privaatsuspoliitikat ja tingimusi, mis puudutavad eespool nimetatud isikuandmete töötlemist, kinnitades, et mõistate oma seonduvaid õigusi ja kohustusi.

LISA

**Isikuandmete kaitse teatis**

Mina, [ees- ja perekonnanimi], kinnitan käesolevaga, et olen **lugenud ja mõistan** privaatsusteates sätestatudisikuandmetega seotud tingimusi. Samuti olen **lugenud ja mõistan** ettevõtte privaatsuspoliitikat

Saan aru, et ettevõte töötleb minu isikuandmeid, kui: a) see on ettevõtte äritegevuse jaoks vajalik; b) kui kohalduvad seadused seda lubavad või nõuavad või c) kui see on vajalik seoses meievahelise töösuhtega.

Lisaks mõistan, et minu kohus on tagada oma isikuandmete õigsus ja et mul on õigus:

* oma isikuandmetega tutvuda, nõuda nende muutmist, nende töötlemist piirata, nõuda teatud juhtudel kustutamist või nende kasutamisele vastuväiteid esitada;
* küsida teavet selle kohta, millisel alusel minu isikuandmeid töödeldakse, ja/või
* juhul kui minu isikuandmete töötlemine tugineb minu nõusolekule, võtta oma nõusolek oma valikul tagasi.

Samuti nõustun käesolevaga järgima töösuhte kestel töötlema teiste inimeste isikuandmeid vastavalt ettevõtte privaatsuspoliitikale (sh mis tahes selle hilisematele versioonidele).

Allkirjastanud: ............................................ Kuupäev: ..........................................

1. Selgituseks ettevõttele: Ettevõtte uute töötajate puhul võib privaatsusteate punktid lisada ka temaga sõlmitavasse töölepingusse. [↑](#footnote-ref-1)